# data[].attributes.body
A Catalunya m’agrada molt veure com la gent t’avisa si veuen que ets estranger i estàs fent cua en una finestreta que no toca o esperant l’autobús en una parada que està fora de servei. A Anglaterra no et diuen res, considerant que no és assumpte seu. Prefereixen no intervenir-hi per no molestar. Aquí, si veuen que t’has equivocat, la gent interromp la teva conversa i t’ajuda amb naturalitat.

# data[].attributes.body
Atès que Holanda és un país petit i que ningú no parla neerlandès, els holandesos ens interessem molt pels idiomes, o sigui que tothom parla bé l’anglès i hi ha molta gent que parla francès i alemany. Així és que no puc entendre com un país com Catalunya, que mira al mar, té tants turistes i tant de contacte amb Europa, es resisteix a parlar molts idiomes. El més graciós és que encara que no puguis comunicar-te bé amb els catalans, quan dius que ets d’Àmsterdam, somriuen i et pregunten per les drogues! Això és per culpa dels prejudicis que tenen.

# data[].attributes.body
Les relacions entre les persones són molt diferents, de manera que els condicionaments que hi ha a Europa no sempre tenen sentit al meu país. Els homes poden anar agafats de la mà, abraçar-se o adormir-se als braços d’un altre, i a ningú no se li acudiria pensar que són parella. Però quan vénen els meus amics a visitar-me, els aviso que vagin en compte… pel que pugui passar. I a l’inrevés, quan les meves amigues van al Marroc, sempre els dic que és millor que no corrin ni facin esport en públic, perquè pot ser ofensiu o excitant, segons com t’ho miris.

# data[].attributes.body
No és que els hongaresos matinin, és que a les 10.00 hi ha tanta llum que sembla migdia. Com que la posició del sol és una altra, l’activitat de la gent s’avança un parell d’hores: el metro obre a les 4.00, el mercat a les 6.00 i és molt habitual que et truquin a casa a les 7.00.

A més a més, al matí hi ha molta activitat, ja que molta gent s’estima més fer cursos d’idiomes o anar al gimnàs abans d’anar a treballar. Per això, l’hora punta als restaurants és entre les 12.00 i les 13.00